钦定古今图书集成/明伦汇编/闺媛典/第287卷 > 皇清二十 > 俞应允妻石氏〈吕氏附〉
## 钦定古今图书集成/明伦汇编/闺媛典/第287卷 > 皇清二十 > 俞应允妻石氏〈吕氏附〉

按《新昌县志》：“石氏，俞应允妻。年十九，归应允，三载生子心尹。未数月，夫亡。孀姑黄氏以家贫，谕妇再适。石氏泣曰：‘姑寡子孤，而忍去之，岂人也耶？遂与姑同寝处，纺绩自给。家长，卜地葬允，石氏嘱造两穴，家长口许之，而实绐焉。石事姑益孝，抚尹长，娶翁氏，生孙。未几，翁氏没，氏躬育幼孙，备极艰辛。姑丧，年八十五，石’” 送死，克当大事。尹续娶吕氏，又生孙五，而尹亡。吕年三十，同姑苦守，石氏深爱之，与共纺绩教子孙，身历五代，年九十卒。平时与孙言曰：“我墓自葬祖日已定，勿再卜。” 及葬无穴，众骇甚。村中老人云：“彼时岂料有今日。” 是家长绐之也。